Moenie bang wees om jou geloof te bely en te leef nie! - Wapadrant
Moenie bang wees om jou geloof te bely en te leef nie!
Dr Peet Vermeulen - STRAATKAFEE PREEK (audio nie beskikbaar nie)
1. Hoekom praat ons nie graag met mense oor wat Jesus Christus in ons lewe doen en beteken nie?
Een van die redes hoekom ons nie graag met mense praat oor wat Jesus Christus in ons lewens doen en beteken nie, is vrees.
Ons is bang vir mense…
Bang oor wat gaan hulle
* vir ons en van ons sê
* wat gaan hulle van ons dink?
* wat gaan hulle dalk aan ons doen?
Dit is gevaarlik om jou geloof te bely en uit te leef.
So was dit van die eerste moment
nadat Jesus sy dissipels die wêreld in gestuur het.
Hy het die dissipels gewaarsku dat daar weerstand, bespotting
verwerping, beskindering, ongasvryheid op hul pad voorlê
Meeste van hulle is vervolg, gemartel en doodgemaak…
Elke dag van jou lewe moet jy keuses uitoefen
waar jy jou geloof of bely of verloën…
Jy kies vir die waarheid of daarteen
vir die Here of teen die Here
Kom ons wees eerlik:
Dikwels volg ‘n mens die pad van die minste weerstand
deur stil te bly
of nie ‘n keuse te maak nie
om nie aan die mens om jou aanstoot te gee nie…
So neem jy geloof “ondergronds”
tot op ‘n punt waar mense nie meer kan agterkom waar jy staan nie.
Hulle kan nie meer sien dat jy ‘n Christen is nie
want jy lyk net soos die wêreldmens…
So speel jy verkleurmannetjie, is jy ‘n manteldraaier
- vir jou selfbehoud…
Baie mense is onder die wan indruk: dit is reg om jou geloof so te beoefen.
Jesus het dan beveel dat jy in jou binnekamer moet bid,
daar waar niemand jou kan sien nie…
Jy moet jou afsonder”…
Dit gevolgtrekking is nie waar nie.
Dit is nie wat Jesus met daardie woorde bedoel het nie.
Dit is kontra Jesus se opdrag en werksmetode…
Jy moet praat, vertel, getuig
Jesus sê: As julle swyg sal die klippe dit uitroep!
Wat ‘n aanklag sal dit nie eendag wees nie?
Die Duitse teoloog Bonhoefer het tydens die 2de wêreld oorlog teen die waardes en metodes van die Nazi bewind gepreek. Daarmee het hy sy lewe op die spel geplaas. Hy het ‘n aanbod ontvang om as teologiese professor na die VSA te emigreer maar het dit van die hand gewys. Hy het gevoel God het hom geroep om in Duitsland te werk. Hy het gesê:
Wie mense vrees, vrees nie meer vir God nie;
wie God vrees, vrees nie meer mense nie.
Hy het die hoogste prys betaal…
Jesus gee perspektief op die saak:
Matt 10: 29 "Moenie bang wees vir hulle wat julle wil doodmaak nie. Hulle kan net julle liggame doodmaak; aan jul­le innerlike* kan hulle nie raak nie. Wees veel eerder bang vir Hom wat julle, liggaam en siel, in die hel kan vernietig."
Moet nie dat jou vrees vir mense of hulle weerstand teen die waarheid
jou gedrag bepaal nie.
Laat jou geloof, jou belydenis vir jou die koers aandui,…
Iemand het graffiti teen ‘n muur aangebring
‘n Ander het daarby gevoeg:
Mense kan God nie doodmaak nie…
Hulle kan Christus nie doodmaak nie…
Moet nie dat vrees en bangheid jou lewe oorneem nie.
Dit speel in die hand van Satan.
Dit beheer later jou hele lewe…
Bly by dit wat die Jesus jou leer:
Matt 10:27 "Wat Ek vir julle vertroulik sê, vertel dit vir almal. En wat in julle ore gefluis­ter word, basuin dit oor die dakke uit. (Vers 27)(NLV)"
Maak geen geheim meer daarvan nie.
Dit moet uit.
Al bring dit jou in gevaarsones…
Daar word vertel van Luther wat in Worms voor die Keurvors sy geloof moes gaan verdedig.. Die gelowiges het hom afgeraai omdat dit vir hom lewensgevaar ingehou het.
Sy antwoord aan hulle was:
Al is daar soveel duiwels soos teëls op die huise se dakke
sal hy steeds gaan.
Die tyd het aangebreek dat ware gelowige vanaf die dakke van hul lewens
sal uitroep: Jesus is die Here! My Here!
Sonder vrees vir mense…
Het jy al mooi na Jesus se werkswyse gekyk?
Johannes 17:18 sê
Net soos U My na die wêreld toe gestuur het, het Ek hulle ook na die wêreld toe gestuur. (NLV)
Het u die woordjie “net soos” raak gehoor/gesien?
Jesus se opdrag aan sy dissipels,
eggo sy eie opdrag.
Het Jesus ‘n plan, ‘n strategie gehad?
hoe die evangelie in opdrag van God moes versprei?
Die antwoord is gedeeltelik in Markus 3:14.
Die vertaling deur Eugene Peterson lui as volg:
The plan was that [the dissipels] would be with him, and he would send them out to proclaim the Word and give them authority to banish demons.
Ja, Jesus het ‘n plan van aksie gehad.
Dit het uit twee dele bestaan.
1. Die dissipels gaan met Hom wees (to be with Him)
2. Hy gaan hulle uitstuur (he would send them out).
Nêrens lees jy dat Jesus dink goeie dissipels is
· Mense wat net elke Sondag in kerkbanke sit, aandagtig luister en dalk notas maak…
· Hy het nie meeste van sy tyd gespandeer om hulle te leer om goeie toesprake of bekeringspraatjies aan te leer nie
· Hulle het nie planne beraam om skares byeen te lok om na Jesus se prediking te luister nie.
Nee, Jesus se plan van aksie was om die paar dissipels se lewens betrokke te raak sodat
· Hulle deel kon word van sy lewe
· Kon leer hoe Hy leef
· Kon leer wat Hom dryf in die lewe
· En om hul lewens met Hom te deel
Dit gaan nie net om die “wat” en “hoe” nie…
Jesus is meer…
· Hy het nie net die waarheid aan hulle geleer nie – Hy is die waarheid
· Hy het nie net aan hulle die pad gewys nie – Hy is die pad
· Hy het nie net aan hulle gedemonstreer wat die lewe kan wees nie – Hy is die lewe…
En wanneer Hy deel van hulle geword het, en hulle uit hom begin leef het,
dan het Hy hulle uitgestuur.
Om te praat, om te leef, om te vertel wat Jesus gedoen het.
Die hoofkarakter in die film Gladiator verkondig ‘n groot waarheid
wanneer hy herhalend sê
Everything you do – echo’s on in eternity
Wanneer jy as gelowige jou geloof hier op aarde bely, leef, uitbasuin
veroorsaak jy aktiviteit in die hemel
32) “As julle My openlik erken voor die mense, sal Ek julle ook openlik erken voor my hemelse Vader. 33Maar as julle My ontken voor die mense, sal Ek julle ook ontken voor my hemelse Vader. (Mat 10 NLV)
Jou getuienis op aarde eggo dus in die hemel wanneer Jesus jou naam voor die Vader bely.
Moenie bang wees vir wat mense van jou gaan sê
of selfs in vervolging aan jou gaan of kan doen nie.
Aan jou siel kan hulle niks doen nie.
Jou siel, jou diepste identiteit is jou bestaan vir ewig.
Al gaan hulle sover as om jou liggaam dood te maak
gaan dit eendag weer in ‘n verheerlikte vorm met jou siel verenig word.
Daar is niks om voor bang te wees nie.
Neem jou dissipelskap by Jesus ernstig op
Volg Hom, Dien Hom, verkondig HOm